கேள்வி: பாசுட்டினோ ஓரோ - சதுரங்க வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2023 ஆம் ஆண்டில், பாசுட்டினோ ஓரோவுக்கு ஒன்பது வயதாக இருந்தபோது 2300 தர மதிப்பீட்டைப் பெற்றார். இதன் மூலம் அந்த நேரத்தில் இவ்வாறு செய்த இளைய சதுரங்க வீரர் என்ற சிறப்பு கிடைத்தது. இந்த சாதனையை 2024 நவம்பர் மாதத்தில் இங்கிலாந்தைச் சேர்ந்த ஈதன் பாங் முறியடித்தார். எனவே "சதுரங்கத்தின் மெசி" அல்லது "செசி" என்று அழைக்கப்பட்டார். அவர் பன்னாட்டு சதுரங்க மாசுட்டர் பட்டத்திற்கான விதிமுறையை அடைந்த இளைய வீரர் ஆவார். இந்த சாதனையை 2025 ஆம் ஆண்டு சனவரி மாதத்தில் உரோமன் சோக்ட்சீவ் முறியடித்தார். 2024 ஆம் ஆண்டு மே மாதத்தில் சதுரங்கம்.காம் நடத்திய வாராந்திர சதுரங்கப் போட்டியின் போது, ​​ஓரோ 5 முறை உலக சாம்பியனும் உலக #1 தரவரிசையில் உள்ளவருமான மேக்னசு கார்ல்சனை தோற்கடித்தார். இளைய பன்னாட்டு சதுரங்க மாசுட்டர் பட்டத்திற்கான உலக சாதனையைப் படைத்தார். இந்த பட்டத்தை 2024 ஆம் ஆண்டு சூன் மாதத்தில் 10 ஆண்டுகள், 8 மாதங்கள் மற்றும் 16 நாட்களில் பெற்றார். இந்த சாதனையை பின்னர் மே 2025 இல் 10 ஆண்டுகள், 3 மாதங்கள் மற்றும் 21 நாட்களில் உரோமன் சோக்ட்சீவ் முறியடித்தார். கிராண்ட்மாசுட்டர் பட்டத்தை அடைய வீரர்கள் பொதுவாக மூன்று "விதிமுறைகள்" தேவை. செப்டம்பர் 2025 ஆம் ஆண்டு செப்டம்பர் மாதத்தில் எசுப்பானியா மாட்ரிட்டு நகரத்தில் நடந்த 2025 போட்டியில் ஓரோ தனது முதல் கிராண்ட்மாசுட்டர் விதிமுறையைப் பெற்றார்.[https://www.theguardian.com/sport/2025/oct/03/chess-messi-faustino-oro-achieves-grandmaster-norm-and-2500-rating-at-just-11 ‘Chess Messi’ Faustino Oro achieves grandmaster norm and 2500 rating at just 11], Leonard Barden, The Guardian, 3 October, 2025 இல்லியா நிசுனிக் மற்றும் குகேசு தொம்மராசுவிற்குப் பிறகு இவ்விதிமுறையைப் பெற்ற மூன்றாவது இளைய வீரர் என்ற சிற்ப்புக்கு உரியவரானார். 2025 ஆம் ஆண்டு நவம்பர் மாதத்தில் நடைபெற்ற 2025 சதுரங்க உலகக் கோப்பை போட்டியில் ஓரோ தனது முதல் சுற்றுப் போட்டியில் கிராண்ட்மாசுட்டர் ஆண்டே பிரிக்கை 5-3 என்ற கணக்கில் தோற்கடித்தார். இரண்டாவது சுற்றில், சமநிலை முறிவு ஆட்டத்தில் இந்தியாவின் விதித் குசராத்தியிடம் 2.5-1.5 என்ற புள்ளிகள் கணக்கில் தோல்வியடைந்து ஓரோ வெளியேற்றப்பட்டார்.